สวัสดีครับ ผมมีเรื่องอยากปรึษา ผมมีเพศสัมพันธ์กับแฟนแต่ป้องกันแล้วพอดีว่าถุงขาด ผมจึงรีบซื้อยาคุมฉุกเฉินให้กินทันที แฟนผมปกติประจำเดือนมาวันที่ 18 ครับ แต่ตอนนี้ยังไม่มา แต่ว่ามีอาการปวดท้องประจำเดือนและคัดหน้าอกเหมือนประจำเดือนจะมาแต่ไม่มาสักทีครับ สาเหตุเกิดจากอะไรหรอครับ
สวัสดีค่ะหากได้รับประทานยาคุมกำเนิดฉุกเฉินทันทีหลังมีเพศสัมพันธ์ สามารถคุมกำเนิดได้ประมาณ 85% ค่ะ โอกาสตั้งครรภ์ไม่มากนักค่ะโดยประจำเดือนของเราจะมีรอบประมาณ 21-35 วันค่ะ ซึ่งจะมีบางเดือนประจำเดือนของเราอาจจะมาไม่ตรงได้ค่ะ และสาเหตุที่ทำให้ประจำเดือนมาช้าหรือประจำเดือนเลื่อนมีได้มากมายค่ะ เช่น ความเครียด วิตกกังวล พักผ่อนไม่เพียงพอ อายุน้อย ไข่ตกไม่สม่ำเสมอ ออกกำลังกายหักโหม รับประทานอาหารน้อย ความไม่สมดุลของฮอร์โมน รับประทานยาที่มีผลต่อประจำเดือน ยาคุมกำเนิดฉุกเฉินก็สามารถทำให้ประจำเดือนเลื่อนได้ค่ะอาการคัดหน้าอกและปวดท้องประจำเดือนมักเป็นอาการที่พบได้บ่อยก่อนจะมีประจำเดือนค่ะโดยทั่วไปอาจรอประจำเดือนประมาณ 1 สัปดาห์ดูก่อนค่ะ หากรอจนครบ 1 สัปดาห์แล้วประจำเดือนยังไม่จึงซื้อชุดตรวจการตั้งครรภ์มาทดสอบค่ะ ดังนั้นตอนนี้ยังไม่ต้องกังวลนะคะ